  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Саранскын Russian Event Awards (Рашн Эвент Авордс) калыккуспо премилэн Приволжск но Урал округъёсъя люкетэзлы йылпумъянъёс лэсьтӥзы. Эгра ёросын 2023-тӥ арын ортчем «Деревня – душа России» (0+) но Ува ёросын радъяськись парапланер спортъя «Взлётные истории» (0+) фестивальёс «Лучшее туристическое событие в сфере сельского туризма» номинациын кыкетӥ интыез люкизы. Со сярысь Удмуртиысь тӧролэн но кивалтэтлэн пресс-службазы ивортӥзы. « Удмуртиын котькуд ар выль туризм ужрадъёс кылдо, соос улосвылэ куноосты кыско но элькунлэсь имиджзэ кылдыто. Пусйыны кулэ, выль фестивальёс ортчо бизнеслэн юрттэмез улсын, со туризм ӵектосъёслэсь луонлыксэс адӟе, отчы кужымзэ но коньдонзэ сётыны дась » Юлия Бадаш, Удмуртиысь туризмъя агентстволэн кивалтӥсез Мувыр гуртысь «Деревня – душа России» фестивале туэ сизьым сюрслэсь трос адями люкаськиз. Куноосты гуртлэн историеныз тодматӥзы, соос понна тунсыко программа дасязы. Кейшурысь «Взлётные истории» фестивале 1 сюрс 500 адями пыриськиз. Гуртын лобӟон сюрес лэсьтӥзы ни, 2023-тӥ арын отчы капчи моторъем аслобет пуксиз. Тегъёс: фестиваль вожвылъяськон премия Удмуртиысьтуризм Удмуртия  